Το **Great Wall Peri** ήταν αυτοκίνητο πόλης, που έκανε την πρώτη του παρουσίαση το 2007, στο Σαλόνι Αυτοκινήτου της Σαγκάης. Κατασκευαστής του ήταν η κινεζική αυτοκινητοβιομηχανία Great Wall Motors, η οποία παρήγαγε το μοντέλο αυτό από το 2008 έως το 2010 και ειδικά την SUV εκδοχή του μέχρι το 2011.

Μαζί με την στάνταρ έκδοση, κυκλοφόρησε το ίδιο έτος το μοντέλο **Peri Haval M1** υπό την μορφή ενός μικρού SUV / Crossover και το 2008 η ηλεκτροκίνητη έκδοση στο Σαλόνι Αυτοκινήτου στο Πεκίνο.

Το Peri διακρίθηκε ως το *Καλύτερο Αυτοκίνητο Κινέζικης προέλευσης του 2008*, από την China Car Times.

Χαρακτηριστικά
--------------

### Σχεδίαση

Την σχεδίαση και ανάπτυξη του μοντέλου όπως σε όλα, ανέλαβε το τεχνικό τμήμα της αυτοκινητοβιομηχανίας (γνωστό ως GWM Technology Center), με εμφανή ομοιότητα όμως με τα μοντέλα Nissan Note πρώτης γενιάς και Fiat Panda δεύτερης γενιάς, έχοντας μάλιστα ακόμα μεγαλύτερη ομοιότητα με το δεύτερο.

### Μηχανικά

#### Κινητήρας και κιβώτιο

Η Great Wall τοποθέτησε έναν σύγχρονο κινητήρα για την εποχή εκείνη, έναν κυβισμού 1.3 λίτρων (1.342 cm³) εφοδιασμένο με σύγχρονο σύστημα ψεκασμού πολλαπλών σημείων, κάτι που έχει κάνει σε όλα της τα μοντέλα. Για τα ευρωπαϊκά δεδομένα, καθώς το μοντέλο αρχικά ήταν στα πλάνα για παραγωγή και στην Ευρώπη, πληρούσε τις προδιαγραφές καυσαερίων **Euro 4**. Η μετάδοση της κίνησης γινόταν μπροστά, χάρη στην διαμήκη θέση του κινητήρα συνοδευόμενο με ένα κιβώτιο χειροκίνητης (μηχανικής) μεθόδου 5 σχέσεων και η μέγιστη ιπποδύναμη που θα παρήγαγε ήταν 88 ίπποι στις 6.000 στροφές το λεπτό. Η κατανάλωση καυσίμου καθοριζόταν από τα modes (επιλογές) που παρείχε το μοντέλο. Στην επιλογή **Urban** ήταν δυνατό να καταναλωθούν 7 λίτρα στα 100 χιλιόμετρα, στην **Extra Urban** μόλις 6 λίτρα στα 100 χιλιόμετρα και στην **Combined** 6.5 λίτρα στα 100 χιλιόμετρα.

Ο κινητήρας για να προσαρμοστεί και να αποδώσει κατάλληλα στην ταχύτητα των 100 km/h χρειάζεται 17 δευτερόλεπτα.

#### Ανάρτηση και πέδηση

Το σύστημα ανάρτησης ήταν αποτελούμενο από τα λεγόμενα «γόνατα ΜακΦέρσον» μπροστά και μπουκάλα με ελικοειδές ελατήριο πίσω. Το σύστημα πέδησης έφερε στάνταρ δισκόφρενα μπροστά, ενώ είχε ταμπούρα πίσω. Επίσης, το τιμόνι ήταν υδραυλικής τεχνολογίας.

Η φραγή του μοντέλου στην Ευρώπη
--------------------------------

Το Peri ήταν προορισμένο για τις αγορές της Κίνας, της Αφρικής, της Ευρώπης και από το 2009 στην Αυστραλία, αν και ειδικά για τις εξαγωγικές αγορές αυτό τελικά δεν συνέβη. Ο λόγος ήταν ότι η ιταλική Fiat κινήθηκε δικαστικά ενάντια στην κίνηση της Great Wall, λόγω της τεράστιας ομοιότητας με το δημοφιλές ιταλικό μοντέλο Fiat Panda δεύτερης γενιάς. Το αποτέλεσμα ήταν τον Ιούλιο του 2008 να εκδοθεί εντολή για πληρωμή πρόστιμου 15.000 ευρώ για κάθε ένα μοντέλο που θα εισαγόταν στην Ευρώπη, ενώ σε τυχόν αδιαφορία προς την κύρωση, τότε σε κάθε μοντέλο θα χρεωνόταν στην κινεζική φίρμα το ποσό των 50.000 ευρώ.

Όσον αφορά τη δίκη στη χώρα της Κίνας, η απόφαση δεν βγήκε ποτέ, με αποτέλεσμα το Fiat Panda να μην παραχθεί στην Κίνα και το Peri να συνεχίζει να πωλείται στις τοπικές επιχειρήσεις.

Παραπομπές
----------

1. ↑  «Great Wall Peri specs». Carfolio. Ανακτήθηκε στις 7 Μαρτίου 2017.
2. ↑  «Great Wall Peri». Wheels Age. Ανακτήθηκε στις 7 Μαρτίου 2017.
3. ↑  «Beijing '08 Preview Great Wall Peri EV». Auto Blog. 17 Απριλίου 2008. Ανακτήθηκε στις 7 Μαρτίου 2017.
4. ↑  «Great Wall Peri, the best Chinese car of 08!». China Car Times. Ανακτήθηκε στις 7 Μαρτίου 2017.
5. ↑  «Great Wall Peri specs». Auto Data.  Unknown parameter `|urlhttp://www.auto-data.net/en/?f=` ignored (βοήθεια); H παράμετρος `|url=` είναι κενή ή απουσιάζει (βοήθεια); `Η παράμετρος |access-date=` χρειάζεται `|url=` (βοήθεια)
6. ↑  «Chinese court throws out Fiat's claim that Great Wall's Peri is a Panda clone». Go Auto. 29 Ιουλίου 2008. Αρχειοθετήθηκε από το πρωτότυπο στις 11 Μαΐου 2017. Ανακτήθηκε στις 7 Μαρτίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Great Wall Peri στο Wikimedia Commons

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Μοντέλα Great Wall |
| --- |
|  |
| Μάρκες | 
* The Great Wall Motors
* Haval
* Wey
 |
|  |
| Σημερινά μοντέλα | 
* Great Wall Voleex C50
* Great Wall Voleex C30
* Great Wall M2
* Great Wall M4
* Great Wall H6
* Great Wall H5
* Great Wall Wingle 5
* Great Wall Wingle 6
 |
|  |
| Προηγούμενα μοντέλα | 
* Great Wall H3
* Great Wall Voleex C10
* Great Wall Wingle 3
* Great Wall Deer
* Great Wall Florid
* Great Wall Safe
* Great Wall Coolbear
* Great Wall Peri
* Great Wall Cowry
* Great Wall Proteus
* Great Wall Sailor/Sing
* Great Wall Pegasus/SoCool
 |

 |